open-index/open-wikipedia-markdown huggingface dataset:
रवीन्द्र जैन

**रवीन्द्र जैन** (28 फरवरी 1944- 9 अक्टूबर, 2015) हिन्दी फ़िल्मों के जाने-माने संगीतकार और गीतकार थे। इन्होंने अपने फ़िल्मी सफ़र की शुरुआत फ़िल्म सौदागर से की थी जिसमें इन्होंने गीत भी लिखे थे और उनको स्वरबद्ध भी किया था। इन्हें सन् १९८५ में फ़िल्म राम तेरी गंगा मैली के लिए फ़िल्मफ़ेयर सर्वश्रेष्ठ संगीतकार पुरस्कार भी मिला है। वर्ष २०१५ में उनको पद्मश्री पुरस्कार से सम्मानित किया गया था। भारतीय टेलीविज़न के मीलपत्थर कहे जाने वाले रामानंद सागर द्वारा निर्देशित धारावाहिक रामायण में भी उन्होंने ही संगीत दिया था जिससे कि वे भारत के घर घर में पहचाने जाने लगे। यह शारीरिक रूप से अक्षम व्यक्तियों के लिए ही नहीं अपितु सामान्य व्यक्तियों के लिए भी एक बहुत अच्छे प्रेरणा स्त्रोत है। दोनों आंखों से न देख पाने पर भी अनेक मधुर संगीत गाए थे.

9 अक्टूबर, 2015 शुक्रवार को मुंबई में उनका निधन हो गया। रवीन्द्र जैन को भारतीय सिनेमा जगत में कुछ सबसे खूबसूरत, कर्णप्रिय और भावपूर्ण गीतों के लिए उन्हें हमेशा जाना जाता रहेगा।

## जीवन
रवीन्द्र जैन का जन्म 28 फरवरी 1944 में उत्तर प्रदेश के अलीगढ़ शहर में कनवरीगंज नामक इलाके में हुआ। उनके पूर्वज राजस्थान के जैसलमेर से यहाँ आए थे। वे सात भाई-बहन थे। वर्ष 1972 में उन्होंने अपने फिल्मी करियर की शुरुआत की थी। जन्म से अंध होने पर भी हिम्मत पूर्वक कारकिर्दी की शरुआत करने के बाद हिन्दी फ़िल्मों में गाना गा के मशहूर बन गये। उनके पिता इन्द्रमणि जैन संस्कृत के बड़े पंडित और आयुर्वेदाचार्य थे। माता का नाम किरण देवी था। रवीन्द्र उनकी तीसरी संतान थे। वे बॉलीवुड का सफर शुरू करने से पहले जैन भजन गाते थे। हिन्दी फ़िल्मों में उनके गीत लोकप्रिय हुये है और उनको चाहने वाला बहुत बड़ा वर्ग है। उनका विवाह 1982 में दिव्या जैन से हुआ। रवीन्द्र जी के पुत्र का नाम आयुष्मान जैन है। आपकी जीवनी सुनहरे पल, ग़ज़ल संग्रह *उजालों का सिलसिला* और *रवींद्र रामायण* (रामायण का पद्यानुवाद) प्रकाशित हो चुके हैं।

## रवींन्द्र जैन के लोकप्रिय गीत
*गीत गाता चल, ओ साथी गुनगुनाता चल (गीत गाता चल-1975)
*जब दीप जले आना (चितचोर-1976)
*ले जाएंगे, ले जाएंगे, दिलवाले दुल्हनिया ले जाएंगे (चोर मचाए शोर-1973)
*ले तो आए हो हमें सपनों के गांव में (दुल्हन वही जो पिया मन भाए-1977)
*ठंडे-ठंडे पानी से नहाना चाहिए (पति, पत्नी और वो-1978)
*एक राधा एक मीरा (राम तेरी गंगा मैली-1985)
*अंखियों के झरोखों से, मैंने जो देखा सांवरे (अंखियों के झरोखों से-1978)
*सजना है मुझे सजना के लिए (सौदागर-1973)
*हर हसीं चीज का मैं तलबगार हूं (सौदागर-1973)
*श्याम तेरी बंसी पुकारे राधा नाम (गीत गाता चल-1975)
*कौन दिशा में लेके (फिल्म नदियां के पार)
*सुन सायबा सुन, प्यार की धुन (राम तेरी गंगा मैली-1985)
*मुझे हक है (विवाह)।
*अयोध्या करती है आह्वान (2015)

## पुरस्कार एवं सम्मान

*वर्ष २०१५ में उनको पद्मश्री पुरस्कार से सम्मानित किया गया था।

*इन्हें सन् १९८५ में फ़िल्म राम तेरी गंगा मैली के लिए फ़िल्मफ़ेयर सर्वश्रेष्ठ संगीतकार पुरस्कार भी मिला।

## बाहरी कड़ियाँ

श्रेणी:हिन्दी फ़िल्म संगीतकार
श्रेणी:फ़िल्मफ़ेयर पुरस्कार विजेता
श्रेणी:1944 में जन्मे लोग
श्रेणी:२०१५ में निधन
श्रेणी:उत्तर प्रदेश के लोग
श्रेणी:पद्मश्री, 2015
तिएर्रा देल फ़ुएगो

**तिएर्रा देल फ़ुएगो** (Tierra del Fuego) दक्षिण अमेरिका महाद्वीप के दक्षिणी कोने पर स्थित एक द्वीपसमूह है। इसका मुख्य द्वीप चिली और आरजेन्टीना में बंटा हुआ ४८,१०० वर्ग किमी क्षेत्रफल का इस्ला ग्रान्दे दे तिएर्रा देल फ़ुएगो नामक टापु है। इस बड़े मुख्य-द्वीप के अलावा तिएर्रा देल फ़ुएगो समूह में केप होर्न और दिएगो रामीरेस जैसे कई अन्य द्वीप हैं। तिएर्रा देल फ़ुएगो और पृथ्वी के दक्षिणतम महाद्वीप अंटार्कटिका के अंटार्कटिक प्रायद्वीप में केवल १,००० किमी की समुद्री दूरी है। पुर्तगाली खोजयात्रि फ़रदिनान्द मेगेलन सन् १५२० में तिएर्रा देल फ़ुएगो पहुँचने वाला पहला यूरोपीय था लेकिन यहाँ पर यूरोपीय मूल के लोगों का घुसपैठ १८५० के बाद ही शुरु हुआ जब यहाँ सोना मिला और ऊन और माँस के लिए भेड़-पालन आरम्भ हुआ। इस द्वीपसमूह के पूर्व में अन्ध महासागर और पश्चिम में प्रशान्त महासागर है।

## इन्हें भी देखें
*अंटार्कटिक प्रायद्वीप

## सन्दर्भ


श्रेणी:तिएर्रा देल फ़ुएगो
श्रेणी:अर्जेण्टीना के द्वीप
श्रेणी:चिली के द्वीप
श्रेणी:प्रशांत महासागर के द्वीपसमूह
श्रेणी:अटलांटिक महासागर के द्वीपसमूह
वालपाराईसो

thumbnail|वालपाराईसो, ऊपर:वालपाराईसो का बंदरगाह, दूसरी पंक्ति में बाया:चिली नौसेना का दफ्तर, दूसरी पंक्ति में दाया:टिपिक हाउस और आरितिल्ल हिल्स, तीसरी पंक्ति में बाया:एटकिनसन स्ट्रीट, तीसरी पंक्ति में मध्य: वालपाराईसो का कस्टम हाउस, तीसरी पंक्ति में दाया:बैरन केबल कार, निचली पंक्ति में बाया (ऊपर): स्मारक, निचली पंक्ति में बाया (नीचे):वालपाराईसो ट्रॉली बस, निचली पंक्ति में मध्य: सेंट पौल चर्च, निचला मध्य (नीचे): तेम्प्लेमन स्ट्रीट, निचला दाया:तुर्री घंटाघर
**वालपाराईसो** (स्पेनिश: Valparaíso, अंग्रेज़ी: Valparaiso), जिसे स्पेनी लहजे में **बालपाराईसो** उच्चारित किया जाता है, दक्षिण अमेरिका के चिली देश का एक प्रमुख शहर और बंदरगाह है। यह प्रशांत महासागर के पूर्वी तट पर स्थित है। यह चिली के वालपाराईसो प्रान्त और वालपाराईसो क्षेत्र दोनों की राजधानी भी है। यह चिली की राजधानी सांतिआगो से लगभग ११२ किमी पूर्वोत्तर में स्थित है।

## इतिहास
वेल्पारइसो शायद पहली बार पिकुंचेस भारतीयों द्वारा बसाया गया था जो कृषि के लिए समर्पित थे। स्पेनिश खोजकर्ता सान्तिअगुइयो, चिली के पहले यूरोपीय अन्वेषक, या आविष्कार माना जाता है, जो डिएगो डी अल्माग्रो द्वारा भेजे गए एक आपूर्ति जहाज पर सवार थे, 1536 में यहाँ आया। सान्तिअगुइयो क्वेंका के स्पेन में पैतृक गाँव वेल्पारइसो डी ऐरिब्बा के नाम पर इस शहर का नाम इस शहर का नाम वालपाराईसो पड़ा।

## संस्कृति
वेल्पारइसो के स्वर्ण युग (1848-1914) के दौरान शहर में मुख्य रूप से यूरोप से आप्रवासियों की बड़ी संख्या प्राप्त किया। आप्रवासी समुदायों शहर के उल्लेखनीय वास्तुकला पर एक अनूठी छाप छोड़ी. कई भी अन्य उल्लेखनीय सांस्कृतिक और आर्थिक संस्थानों की स्थापना की है, जबकि प्रत्येक समुदाय, अपने स्वयं के चर्चों और स्कूलों का निर्माण किया। सबसे बड़ा आप्रवासी समुदायों, ब्रिटेन, जर्मनी और इटली से आया हर राष्ट्रीय ऐतिहासिक जिलों या आज के रूप में संरक्षित अपने स्वयं ढाल पड़ोस, विकासशील "Zonas Típicas."

20 वीं सदी की दूसरी छमाही के दौरान, वेल्पारइसो अमीर परिवारों ऐतिहासिक तिमाही डे gentrified के रूप में, 1990 के दशक तक हलचल सैंटियागो या आसपास विना डेल मार्च के लिए चलती है, एक महान गिरावट का अनुभव बहुत शहर के अद्वितीय विरासत से खो गया था और चिली के कई शहर पर दिया था। लेकिन 1990 के दशक में, एक घास की जड़ें संरक्षण आंदोलन वेल्पारइसो में खिला.

चित्र:BibSeverin02.jpg|Severín's Public Library
चित्र:Valpo3.JPG|El Mercurio de Valparaíso
चित्र:Arco Británico.jpg|Arco Británico
चित्र:Heroes of Iquique Valparaiso.jpg|Monument to the Heroes of Iquique, Plaza Sotomayor


## जलवायु

## सिटीस्केप

"प्रशांत का गहना" उपनाम, वेल्पारइसो अपने तात्कालिक शहरी डिजाइन और अद्वितीय वास्तुकला पर आधारित एक विश्व धरोहर स्थल घोषित किया गया था। 1996 में, विश्व स्मारक कोष रस्से से चलाया जानेवाला लिफ्ट के वेल्पारइसो की असामान्य प्रणाली (उच्च इच्छुक केबल कार) दुनिया की 100 सबसे लुप्तप्राय ऐतिहासिक खजाने की घोषणा की। 

## इन्हें भी देखें
*सांतिआगो दे चिली, चिली की राष्ट्रीय राजधानी

## सन्दर्भ

श्रेणी:चिली के शहर
श्रेणी:चिली की बंदरगाहें
भाषा का अर्थशास्त्र

**भाषा का अर्थशास्त्र** (economics of language) अध्ययन का नया क्षेत्र है जिसमें भाषा का संस्कृति पर प्रभाव, भाषा और आय, भाषा तथा बाजार, भाषा-नियोजन के विकल्पों के लाभ और हानियों, अलपसंख्यक भाषाओं के संरक्षण आदि विषय शामिल किए जाते हैं। यह विषय भाषा-नीति के विश्लेषण के लिए बहुत उपयोगी है।

## बाहरी कड़ियाँ
*Jain_Common Tongue The Impact of Language on Economic Performance.pdf Common tongue: The impact of language oneconomic performance (तरुण जैन)

श्रेणी:भाषा
फ़िल्मफ़ेयर सर्वश्रेष्ठ कथा पुरस्कार

**फ़िल्मफ़ेयर सर्वश्रेष्ठ कथा पुरस्कार** हर वर्ष फ़िल्मफ़ेयर पत्रिका द्वारा ऐसे लेखक को दिया जाता है जिसकी कहानी उस वर्ष की कोई भी फ़िल्म में सर्वश्रेष्ठ रही हो।

श्रेणी:फ़िल्मफ़ेयर सर्वश्रेष्ठ फ़िल्म पुरस्कार विजेता
न्यू गिनी ऊच्चभूमि

**न्यू गिनी ऊच्चभूमि** (New Guinea Highlands, न्यू गिनी हाईलैन्ड्ज़), जो **मध्य पर्वतमाला** (Central Range या Central Cordillera) भी कहलाती है, एक पर्वतमालाओं और नदी-घाटियों का एक क्षेत्र है जो ऑस्ट्रेलिया से उत्तर में स्थित न्यू गिनी द्वीप के कुछ भागों पर विस्तृत है। यह द्वीप पर पूर्व-पश्चिम दिशा में चलता है। न्यू गिनी द्वीप का पश्चिमी हिस्सा इंदोनीशिया का भाग है और पूर्वी हिस्सा पापुआ न्यू गिनी नामक स्वतंत्र राष्ट्र है। न्यू गिनी ऊच्चभूमि द्वीप के इन दोनों राजनैतिक भागों पर फैली हुई है। भूमध्य रेखा के पास होने के बावजूद इसके कुछ पहाड़ इतने ऊँचे हैं कि उनपर बर्फ़ रहती है और कुछ पर हिमानियाँ (ग्लेशियर) चलती हैं।

## कुछ सम्बन्धित चित्र

File:Puncak Jaya icecap 1972.jpg|सन् १९७२ में पुन्चाक जाया पर पड़ी बर्फ़
File:TelTab.png|अंतरिक्ष सें इंडोनीशिया-पापुआ न्यू गिनी अंतरराष्ट्रीय सीमा लांघने वाले स्टार पर्वतों का चित्र


## इन्हें भी देखें
*पापुआई प्रायद्वीप

## सन्दर्भ


श्रेणी:पापुआ न्यू गिनी के पर्वत
श्रेणी:इण्डोनेशिया के पर्वत
पार-अंटार्कटिक पर्वत

**पार-अंटार्कटिक पर्वत** (Transantarctic Mountains) अंटार्कटिका की एक पर्वतमाला है जो पश्चिमी अंटार्कटिका और पूर्वी अंटार्कटिका के क्षेत्रों को एक-दूसरे से विभाजित करती है। यह कुछ जगहों को छोड़कर अंटार्कटिका के एक छोर में तट पर स्थित केप अडेर से लेकर दूसरे छोर के तट तक जाती है। इसकी कई उपशृंखलाएँ हैं।

## कुछ चित्र

File:Transantarctic mountain hg.jpg|केप रॉबर्ट्स के नज़दीक पार-अंटार्कटिक पर्वत
File:Beardmore Glacier - Antarctica.JPG|विमान से सन् १९५७ में बेयर्डमोर हिमानी की तस्वीर


## इन्हें भी देखें
* अंटार्कटिक प्रायद्वीप
* पश्चिमी अंटार्कटिका और पूर्वी अंटार्कटिका
* गामबूर्तसेव पर्वतमाला

## सन्दर्भ


श्रेणी:अंटार्कटिका की पर्वतमालाएँ
श्रेणी:अंटार्कटिका के पर्वत
*
अति-खारी झील

**अति-खारी झील** (Hypersaline lake, हाइपरसैलाइन लेक) ऐसी झील को कहा जाता है जिसमें नमक की सान्द्रता (कॉन्सन्ट्रेशन) समुद्र से भी अधिक हो, यानि जिसका पानी समुद्र के पानी से भी अधिक खारा हो। मात्रा मापन के हिसाब से ३.५% से अधिक सान्द्रता (अर्थात ३५ ग्राम प्रति लीटर से अधिक) होने पर किसी झील को अति-खारी कहा जा सकता है। अति-खारी झीलों में आम जीवों का पनपना कठिन होता है लेकिन कुछ चरमपसंदी जीव इसमें फलते-फूलते हैं। दुनिया की सबसे खारी झील अंटार्कटिका में स्थित डॉन हुआन झील (Don Juan Pond) है जिसकी सान्द्रता ४५% से भी ऊपर है। नमकीन पानी को जमने के लिये शून्य से भी कम तापमान चाहिए होता है और इस अत्यधिक खारेपन के कारण अंटार्कटिका की यह झील -५०° सेन्टीग्रेड तक तापमान गिरने पर भी नहीं जमती। भारत के राजस्थान राज्य की साम्भर झील भी एक अति-खारी झील है और इसमें नमक की सान्द्रता ७० से 330 ग्राम प्रति लीटर तक रहती है।

## इन्हें भी देखें
*चरमपसंदी
*खारी झील

## सन्दर्भ


श्रेणी:खारी झीलें
श्रेणी:झीलें
डेविड अब्राहम

**डेविड अब्राहम** या सिर्फ़ **डेविड** (१९०९–२८ दिसम्बर १९८१) जैसा वह जाने जाते थे, हिन्दी फ़िल्म के एक चरित्र अभिनेता थे। चार दशकों के लम्वे व्यवसायी समय में आपने कई यादगार फ़िल्मों में काम किया है जैसे बूट पॉलिश, चुपके चुपके, बातों बातों में इत्यादि।

## बाहरी कड़ियाँ
* 

श्रेणी:फ़िल्मफ़ेयर पुरस्कार विजेता
श्रेणी:१९८१ में निधन
श्रेणी:1909 में जन्मे लोग
श्रेणी:हिन्दी अभिनेता
टोक पिसिन

**टोक पिसिन** (Tok Pisin) पापुआ न्यू गिनी में बोली जाने वाली एक क्रियोल भाषा है। यह पापुआ न्यू गिनी की कुछ स्थानीय भाषाओं और अंग्रेज़ी के मिश्रण से १९वीं सदी में विकसित हुई थी। हालांकि इसका नामक अंग्रेज़ी के 'टॉल्क पिजिन' (Talk Pidgin), यानि 'पिजिन बोली' का विकृत रूप है, यह भाषावैज्ञानिक दृष्टि से वास्तव में पिजिन नहीं बल्कि क्रियोल का दर्जा रखती है, अर्थात ज़्यादा स्थाई और विकसित है। टोक पिसिन को पापुआ न्यू गिनी में सरकारी मान्यता प्राप्त है और यह उस देश की एक राजभाषा है। यह पापुआ न्यू गिनी की सबसे अधिक प्रचलित भाषा भी है हालांकि इसे बोलने वाले अधिकतर पापुआ न्यू गिनी की किसी अन्य भाषा के मातृभाषी होते हैं। अनुमान लगाया गया है कि पापुआ न्यू गिनी में ७००-९०० भाषाएँ बोली जाती हैं इसलिए टोक पिसिन भिन्न भाषा-समुदायों के आपसी सम्पर्क के लिए काफ़ी उपयोगी है।

## इन्हें भी देखें
*पिजिन
*क्रियोल भाषा

## सन्दर्भ


श्रेणी:पापुआ न्यू गिनी की भाषाएँ
श्रेणी:पापुआ न्यू गिनी की संस्कृति
श्रेणी:पिजिन और क्रियोल
पापुआई प्रायद्वीप

**पापुआई प्रायद्वीप** (अंग्रेज़ी: Papuan Peninsula, पापुअन पॅनिनसुला), जो अपने भौगोलिक आकार के कारण **पक्षी-दुम प्रायद्वीप** (Bird's Tail Peninsula) भी कहलाता है, पापुआ न्यू गिनी का एक बड़ा प्रायद्वीप है जो न्यू गिनी द्वीप के दक्षिणपूर्वी हिस्से में स्थित है। न्यू गिनी ऊच्चभूमि नामक पर्वत शृंखला की ओवेन स्टैनली उपशृंखला इस प्रायद्वीप से निकलती है और उसके सदस्य ४,०३८ मीटर ऊँचा विक्टोरिया पर्वत और ३,६७६ मीटर ऊँचा सकलिंग पर्वत भी इसी क्षेत्र में खड़े हैं। पापुआ न्यू गिनी की सबसे बड़ी नगरी और उसकी राजधानी, पोर्ट मोर्ज़बी प्रायद्वीप के दक्षिणी तट पर बसी हुई है।

## इन्हें भी देखें
*पापुआ न्यू गिनी

## सन्दर्भ


श्रेणी:पापुआ नयू गिनी के प्रायद्वीप
श्रेणी:ओशिआनिया के प्रायद्वीप
वितरण इकाई

**वितरण इकाई** या **ईंधन वितरण इकाई** एक मशीन है जिसका प्रयोग कर किसी पेट्रोल पंप पर वाहनों में पेट्रोल, डीजल, सीएनजी, इथेनॉल ईंधन, बायोडीजल, मिट्टी का तेल या ईंधन के किसी अन्य प्रकार का जैव ईंधन भरा जाता है। भारत में इसे पेट्रोल  पंप भी कहा जाता है और इसी कारण ईंधन भराई स्थल को भी इसी नाम से जाना जाता है। 
## इतिहास
विश्व की पहली वितरण इकाई का आविष्कार फोर्ट वेन, इंडियाना में **सिलवानुस एफ बाउज़र** ने किया था और जिसने इसे 5 सितंबर 1885 को बेच दिया था। शुरुआत में इसे मोटर वाहन के लिए इस्तेमाल नहीं किया गया था क्योंकि इस समय तक उनका आविष्कार ही नहीं हुआ था। इस इकाई का प्रयोग मिट्टी के तेल के दीपों और चूल्हों के लिए किया गया था। बाद में उन्होंने अपनी इस इकाई में सुधार करते हुये कई सुरक्षा उपायों को इसमें जोड़ा साथ ही मोटर वाहनों में सीधे ईंधन वितरित करने के लिए इसमें एक नली भी जोड़ दी। शुरुआत में कुछ दिनों तक एक ऊर्ध्वाधर पेट्रोल पंप के लिए *बाउज़र* शब्द का प्रयोग किया गया था हालांकि इस शब्द को अब संयुक्त राज्य अमेरिका या भारत में उपयोग नहीं किया जाता है, पर अभी भी ऑस्ट्रेलिया और न्यूजीलैंड में इसे अक्सर बाउज़र कहा जाता है।

कई शुरुआती वितरण इकाइयों के शीर्ष पर एक अंशांकित कांच का सिलेंडर होता था और इस सिलेंडर को पंप द्वारा ईंधन की वांछित मात्रा से भरा जाता था। इसके बाद पंप को बंद कर जाता था और पेट्रोल गुरुत्व बल के द्वारा ग्राहक के ईंधन टैंक में भर जाता था। जब मापक पंप प्रयोग में आया, तब इस कांच के मापक सिलेंडर की जगह एक छोटे से कांच के गोले ने ले ली जिसके अंदर एक टरबाइन लगी होती थी और इसके प्रयोग से ग्राहक संतुष्ट होता था कि पेट्रोल सचमुच उसके टैंक में भरा जा रहा है।

=सन्दर्भ=
सेटी इंस्टीट्यूट

**सेटी इंस्टीट्यूट** (SETI Institute), एक अलाभकारी संगठन है जिसका उद्देश्य ब्रह्मांड में जीवन की उत्पत्ति, प्रकृति व व्यापकता का पता लगाना, अन्वेषण करना व व्याख्या करना है।

## सन्दर्भ

श्रेणी:परग्रही चेतना की खोज
वर्जना

**वर्जना** या **टाबू** किसी ऐसे व्यवहार या कार्य पर लगे प्रतिबंध को कहते हैं जिसे साधारण व्यक्ति के लिये या तो अधिक पवित्र या फिर शापित समझा जाये। इन कार्यों के बारे में मान्यता होती है कि इन्हें करना व्यक्ति को अलौकिक दंड का पात्र बनाता है। इस तरह की रोक प्राय: हर समुदाय में उपस्थित है। सामाजिक विज्ञान में वर्जना शब्द का प्रयोग कुछ हद तक उन मानव गतिविधियों या प्रथाओं का निषेध है जिन्हें नैतिक अथवा धार्मिक मान्यताओं के आधार पर पवित्र अथवा निषिद्ध माना जाता है। "वर्जना भंग" को आमतौर पर किसी भी संस्कृति में आपत्तिजनक माना जाता है। क्योंकि संस्कृति में हमने देखा कि कई ऐसे भी कार्य होते हैं जो समाज के लोगों को कार्य करना अनिवार्य होता है जिसमें हम सभ्यता से उधर पाकर हम सीखते हैं कि हमारी समाज का यह कार्य करना अति आवश्यक है तथा उस में रहते हुए हम उन की मर्यादा उनके कामकाज का पालना करना अनिवार्य माना जाता है सोशल विभाग सोशल मीडिया पर एक किसी घटना के तहत किसी आम इंसान को समाज से परे करने के लिए वर्जना साबित पर्याप्त होता है डॉक्टर रमेश चौधरी बाड़मेर  के अनुसार जो व्यक्ति समाज के साथ समन्वय नहीं उठा पाता है समाज के कार्यों को पूर्ण कर नहीं पाता है तो वहां वर्जना का शिकार हो जाता है क्योंकि समाज गांव देश एक संविदा पर कार्य करने वाला माना जाता है और जिसमें उस का हनन तथा उसका शोषण होता है।

## टाबू शब्द की उत्पत्ति
टोंगाई भाषा में "टापू" (tapu) शब्द है, जिसका अर्थ प्रशांत महासागर के सामाजों में धार्मिक व सामाजिक मान्यता में वर्जित चीज़ों से सम्बन्धित है। यह शब्द अब विश्व की लगभग सभी भाषाओं में प्रवेश कर चुका है।

## उदाहरण
कुछ व्यवहार क़रीब-क़रीब सभी समाजों में टाबू माने जाते हैं। मसलन बहन व भाई का विवाह करना या मानव-माँस खाना लगभग सभी मनुष्य समाजों में वर्जित हैं। तथा यह सामाजिक असला होने के साथ-साथ एक व्यावहारिक तौर पर भी मनुष्य की भावनाओं तथा उसके गुणों उसके व्यवहार और उसकी सभ्यता संस्कृति का भी ज्ञान करवाता है तथा इस रचना के अंतर्गत हमने देखा कि प्रत्येक समाज के अंदर फैली प्रांतीय जिससे हम एक परिक्षेपण मानते हुए इस समाज की कसौटी को एक धारणा के रूप में लेकर स्वयं को नहीं पहचान पाते हैं तथा कई सामाजिक तथ्यों में हमने देखा महिलाएं तथा बच्चों के साथ दुर्व्यवहार होता है जिससे उनका मनोबल तथा स्वतंत्रता का अनुभव नहीं हो पाता है तथा स्वयं को घुटन महसूस करते हैं और समाज में कई ऐसी भी बुरा है जो व्यक्ति को बाधित करती हैं कि समाज का नागरिक होने के नाते उसे यह काम करना होगा और समाज की अवधारणा 1 वर्ष के रूप में पेश आती है और वजह से कई महिलाओं की मौत से कई बच्चों को मजदूरी पर जाना और कई प्रकार के होते हैं जिसमें बाल विवाह प्रथा प्रदा जैसी समस्याओं का उद्गम हुआ है।

## सन्दर्भ

श्रेणी:सामाजिक विज्ञान
*
श्रेणी:सांस्कृतिक नृविज्ञान
लॉय मेंडोंसा

**लॉय मेंडोंसा**, प्रसिद्ध तिकड़ी ***[[शंकर-एहसान-लॉय]]*** के एक भाग हैं जिसके अन्य सदस्य शंकर महादेवन, एहसान नूरानी हैं। 
## पुरस्कार और सम्मान
;नेशनल फ़िल्मफेयर अवार्ड्स
2004: *[[कल हो ना हो]]* के लिए सर्वश्रेष्ठ संगीत निर्देशन **जीता**

;आईफा पुरस्कार
2004: *कल हो ना हो* के लिए सर्वश्रेष्ठ संगीत निर्देशन **जीता**

2006: *[[बंटी और बबली]]* के लिए सर्वश्रेष्ठ संगीत निर्देशन **जीता**

;फ़िल्मफ़ेयर पुरस्कार
2001: *[[दिल चाहता है]]* के लिए नई संगीत प्रतिभा के लिए आरडी बर्मन पुरस्कार **जीता**

2001: *दिल चाहता है* के लिए सर्वश्रेष्ठ संगीत निर्देशक **नामित**

2003: *कल हो ना हो* के लिए संगीत निर्देशन **जीता**

2005: *बंटी और बबली* के लिए संगीत निर्देशन **जीता**

;स्टार स्क्रीन पुरस्कार
2000: *[[मिशन कश्मीर]] के लिए सर्वश्रेष्ठ पार्श्व गायन *'नामित**

2001: ''दिल चाहता है'' के लिए सर्वश्रेष्ठ संगीत निर्देशन **जीता**

2005: ''बंटी और बबली'' के लिए सर्वश्रेष्ठ संगीत निर्देशन **जीता**

; जी सिने पुरस्कार
2006: ''बंटी और बबली'' के लिए सर्वश्रेष्ठ संगीत निर्देशक **जीता'''

## संगीतकार के रूप में फिल्मोग्राफी

## बाहरी कड़ियाँ
* शंकर-एहसान-लॉय (आधिकारिक जालस्थल)
* 

श्रेणी:जीवित लोग
पेट्रोल पंप

**पेट्रोल पंप**, रिटेल आउटलेट, पूर्ति स्टेशन, गैस स्टेशन (संयुक्त राज्य अमेरिका और कनाडा) या पेट्रोल बंक (दक्षिण भारत) एक सुविधा है जहां से मोटर वाहनों को पेट्रोलियम इंधनों की बिक्री/आपूर्ति की जाती है। पेट्रोल पम्पों से बिकने वाले सबसे आम इंधन पेट्रोल और डीज़ल हैं, इसके साथ यहां से आमतौर पर स्नेहक भी बेचे जाते हैं। आजकल पेट्रोल पम्पों से बिजली चालित वाहनों को विद्युत ऊर्जा की आपूर्ति भी की जाती है। केवल विद्युत ऊर्जा बेचने वाले पम्पों को आवेशण केंद्र के नाम से जाना जाता है। वितरण इकाई जिसे आमतौर पर पेट्रोल पम्प भी कहा जाता है एक मशीन होती है, जिसका प्रयोग कर वाहनों को पेट्रोल, डीज़ल, सीएनजी आदि की बिक्री की जाती है। यह वितरण इकाई ना सिर्फ वाहनों को ईंधन का विक्रय करती है बल्कि वाहन को वितरित ईंधन की वित्तीय लागत की गणना भी करती है। जिन पम्पों से से सिर्फ डीज़ल की बिक्री की जाती है उन्हें भी आमतौर से पेट्रोल पम्प के नाम से जाना जाता है हालांकि कुछ स्थानों पर यह डीज़ल पम्प कहलाते हैं।

कई पेट्रोल पम्पों से प्रोपेन या ब्यूटेन की बिक्री भी की जाती है तो कुछ पर छोटे सुविधा भंडार या दुकाने भी होती हैं जिनका मुख्य उद्देश्य उनके प्राथमिक व्यापार को समर्थन देना होता है। इसके विपरीत, कुछ सुपरमार्केटों, गोदाम, क्लब या पारंपरिक सुविधा के परिसरों में भी पेट्रोल पम्प की सुविधा ग्राहकों को उपलब्ध कराई जाती है। भारत में पेट्रोल पम्प, मुख्य रूप से फिलिंग स्टेशन और सर्विस स्टेशन नामक दो प्रकारों में मिलते हैं।

## सन्दर्भ

श्रेणी:ईन्धन
श्रेणी:Cng
मार्क शोवाल्टर

**मार्क रॉबर्ट शोवाल्टर** (Mark Robert Showalter) (जन्म 5 दिसंबर,1957), सेटी इंस्टीट्यूट में एक वरिष्ठ अनुसंधान वैज्ञानिक है। वह छह चन्द्रमाओं और तीन ग्रहों के छल्ले के आविष्कारक है। वें नासा के उपग्रह डाटा प्रणाली रिंग्स नोड के प्रधान अन्वेषक, शनि के कैसिनी-होयगेन्स मिशन पर एक सह अन्वेषक है और प्लूटो के न्यू होराइजोंस मिशन से नजदीकी से जुड़े हुए है।

## सन्दर्भ

श्रेणी:खगोलशास्त्री
२००९ यूईएफए चैंपियंस लीग फाइनल

**२००९ यूईएफए चैंपियंस लीग फाइनल** रोम, इटली में स्टैडियो ऑलिम्पिको में 27 मई 2009 को खेला गया. मैच यूईएफए चैंपियंस लीग, यूरोप में शीर्ष फुटबॉल क्लब के लिए एक टूर्नामेंट का 2008-09 सत्र के विजेताओं को निर्धारित की. मैच इंग्लैंड के मैनचेस्टर यूनाइटेड को 2-0 से हराने वाले स्पेन के बार्सिलोना ने जीता था. समुएल एतू 10 वें मिनट में स्कोरिंग खोला और लियोनेल मेसी बार्सिलोना ला लिगा, कोपा डेल रे और चैंपियंस लीग की एक ऐतिहासिक तिहरा, पहले एक स्पेनिश द्वारा प्राप्त कभी नहीं एक उपलब्धि अर्जित करने के अंत से 20 मिनट एक और गोल जोड़ा क्लब. 

यह, बार्सिलोना का तीसरा खिताब जीत थी, 1992 और 2006 में जीत बाद.

## फाइनल के लिए मार्ग

## मैच विस्तार

## सन्दर्भ

## बाहरी कड़ियाँ
* यूईएफए.कॉम
* आधिकारिक वेबसाइट
*Official site

श्रेणी:फुटबॉल
अमोल गुप्ते

**अमोल गुप्ते** एक भारतीय अभिनेता, पटकथा लेखक, निर्देशक हैं जिन्हें मुख्यतः बॉलीवुड फ़िल्म तारे ज़मीन पर (2007) में उनके रचनात्मक निर्देशक और पटकथा लेखक के रूप में किये गये कार्य के लिए जाना जाता है। उन्होंने यह कार्य (अवधारणा, अनुसंधान और संपादन) अपनी पत्नी दीपा भाटिया के साथ किया।

## फ़िल्में
### निर्देशक
* *[[स्टैनली का डब्बा]]* (2011)

### अभिनेता
**[[भेजा फ़्राय 2]]* (2011) 
* *[[स्टैनली का डब्बा]]* (2011)
* *उरुमी* (2011)
* *फस गये ओबामा* (2010)
**[[कमीने]]*
**[[जो जीता वही सिकंदर|जो जीता वही सिकन्दर]]* (1992)
**होली*
**[[सिंघम रिटर्न्स]]*

### लेखन
**[[स्टैनली का डब्बा]]* (2011)
**[[तारे ज़मीन पर (2007 फ़िल्म)|तारे ज़मीन पर]]*(2007)

## पुरस्कार
**2008 अप्सरा फिल्म & टेलीविजन प्रोड्यूसर्स गिल्ड पुरस्कार**
***जीता**: सर्वश्रेष्ठ पटकथा - *[[तारे ज़मीन पर (2007 फ़िल्म)|तारे ज़मीन पर]]*
***जीता**: सर्वश्रेष्ठ कहानी - *[[तारे ज़मीन पर (2007 फ़िल्म)|तारे ज़मीन पर]]*

**2008 [[फ़िल्मफ़ेयर पुरस्कार]]**
***जीता**: सर्वश्रेष्ठ कहानी - *[[तारे ज़मीन पर (2007 फ़िल्म)|तारे ज़मीन पर]]*

**2008 [[स्टार स्क्रीन पुरस्कार]]**
***जीता**: सर्वश्रेष्ठ कहानी - *[[तारे ज़मीन पर (2007 फ़िल्म)|तारे ज़मीन पर]]*
***जीता**: सर्वश्रेष्ठ संवाद - *[[तारे ज़मीन पर (2007 फ़िल्म)|तारे ज़मीन पर]]*

**2008 [[वी शांताराम]] पुरस्कार**
***जीता**: सर्वश्रेष्ठ लेखक - *[[तारे ज़मीन पर (2007 फ़िल्म)|तारे ज़मीन पर]]*

**2008 जी सिने अवार्ड**
***जीता**: सर्वश्रेष्ठ कहानी के लिए जी सिने अवार्ड - *[[तारे ज़मीन पर (2007 फ़िल्म)|तारे ज़मीन पर]]*

**2010 [[अंतर्राष्ट्रीय भारतीय फ़िल्म अकादमी पुरस्कार|आईफा पुरस्कार]]**
***नामित**: सर्वश्रेष्ठ खलनायक का आईफा पुरस्कार - *[[कमीने]]*

## सन्दर्भ

## बाहरी कड़ियाँ
* 

श्रेणी:जिवीत लोग
इशिता शर्मा

**इशिता शर्मा** एक भारतीय अभिनेत्री हैं। शर्मा की कम बजट की फ़िल्म *[[प्यार का पंचनामा]]* (2011) बड़ी सफल फ़िल्म रही।

## बॉलीवुड फ़िल्में

### फ़िल्में

### टेलीविजन

## सन्दर्भ

## बाहरी कड़ियाँ

श्रेणी:जीवित लोग
श्रेणी:1992 में जन्मे लोग
श्रेणी:हिन्दी अभिनेत्री
३ निन्जास (फिल्म)

**३ निन्जास** (अंग्रेजी: **[[:en:3 Ninjas|3 Ninjas]]**) एक १९९२ अमेरिकी-जापानी मार्शल आर्ट कॉमेडी फिल्म जॉन तुर्तेल्तौब द्वारा निर्देशित, अभिनीत विक्टर वोंग, माइकल ट्रेअनोर, मैक्स इलियट स्लेड और चाड पॉवर। यह केवल था 3 निन्जास फिल्म टचस्टोन पिक्चर्स द्वारा जारी की है, दूसरों ट्राईस्टार पिक्चर्स द्वारा जारी किए गए है। फिल्म उनके जापानी दादा से मार्शल आर्ट सीखना जो तीन युवा भाइयों के बारे में है।

## सारांश
ह्यूगो स्नाइडर, एक खतरनाक हथियार डीलर तीन बच्चों और शमूएल डगलस, एक एफबीआई एजेंट के अपहरण. आसान काम से कहा! लेकिन स्नाइडर तीन लड़कों को उनके दादा, मोरी तनाका कला निंजा योद्धा द्वारा शुरू किए गए जानता है कि...

## कास्ट

### हिन्दी डबिंग कर्मचारी १
* डब वर्ष रिहाई: ????
* मीडिया: ????
* द्वारा निर्देशित: ????
* अनुवाद: ????
* समायोजन: ????
* उत्पादन: ????
* डबिंग मीडिया रिलीज: ????

### हिन्दी डबिंग कर्मचारी २
* डब वर्ष रिहाई: जून २०१४ 
* मीडिया: टेलीविजन
* द्वारा निर्देशित: ????
* अनुवाद: ????
* समायोजन: ????
* उत्पादन: ????
* डबिंग मीडिया रिलीज: ????

## इन्हें भी देखें
*टीनेज म्यूटेंट निंजा टर्टल्स
*होम अलोन

## सन्दर्भ

## बाहरी कड़ियाँ
* 

श्रेणी:अंग्रेज़ी फ़िल्में
श्रेणी:अमेरिकी फ़िल्में
श्रेणी:ब्रिटिश फ़िल्में
डमरु

**डमरु** एक छोटा संगीत वाद्य यन्त्र होता है। इसमें एक-दूसरे से जुड़े हुए दो छोटे शंकुनुमा हिस्से होते हैं जिनके चौड़े मुखों पर चमड़ा या ख़ाल कसकर तनी हुई होती है। डमरू के तंग बिचौले भाग में एक रस्सी बंधी होती है जिसके दूसरे अन्त पर एक पत्थर या कांसे का डला या भारी चमड़े का टुकड़ा बंधा होता है। हाथ एक-फिर-दूसरी तरफ़ हिलाने पर यह डला पहले एक मुख की ख़ाल पर प्रहार करता है और फिर उलटकर दूसरे मुख पर, जिस से 'डुग-डुग' की आवाज़ उत्पन्न होती है। तेज़ी से हाथ हिलाने पर इस 'डुग-डुग' की गति और ध्वनि-शक्ति काफ़ी बढ़ाई जा सकती है। डुगडुगी इसका छोटा रुप है।

## संस्कृति और धर्म में
डमरु हिन्दू धर्म व तिब्बती बौद्ध धर्म में शिव का प्रतीक है और बहुत धार्मिक महत्व रखता है। तिब्बती भाषा में भी इसे 'डमरु' ही कहते हैं और 'ཌཱ་མ་རུ' लिखा जाता है। भारतीय और तिब्बती साधू अक्सर डमरु रखे हुए होते हैं। भारतीय उपमहाद्वीप की पारम्परिक संस्कृति में भालू या बंदर जैसे जानवर नचाने वाले कलाकार अक्सर डुगडुगी का प्रयोग किया करते हैं, जिन्हें मदारी कहते हैं।

## इन्हें भी देखें
*तबला

## सन्दर्भ


श्रेणी:वाद्य यंत्र
श्रेणी:भारतीय संस्कृति
श्रेणी:तिब्बती संस्कृति
श्रेणी:तालवाद्य
श्रेणी:भारतीय वाद्य यंत्र
डी-डे

***डी-डे*** एक भारतीय अपराध-रहस्य विधा वाली फ़िल्म है जिसके सहनिर्माता डार मोशन पिक्चर्स *एम्मी एंटरटेनमेंट* हैं। यह नाट्यरूपक फ़िल्म 19 जुलाई 2013 को जारी की गयी। अर्जुन रामपाल, ऋषि कपूर, इरफ़ान ख़ान, श्रुति हासन, हुमा क़ुरैशी और संदीप कुलकर्णी अभिनीत इस फ़िल्म का निर्देशन निखिल आडवाणी ने किया है।

## पटकथा
एक ख़तरनाक आतंकवादी गोल्डमैन (ऋषि कपूर) पाकिस्तान में अपना अड्डा बनाए हुए है। भारत की खुफ़िया एजेंसी रॉ उसे वापस लाने की हर मुमकिन कोशिश में लगी हुई है क्योंकि भारत में गोल्डमैन 'मोस्ट वॉन्टेड' है। अश्विनी राव (नासिर) रॉ के एक सीनियर अफसर हैं जिन्होंने चार अंडर कवर एजेंट गोल्डमैन को वापस लाने के लिए कराची भेजे हैं। एजेंट वली ख़ान (इरफ़ान ख़ान) अपनी पत्नी नफ़ीसा (श्रीस्वरा) और बेटे कबीर के साथ कराची में एक नाई के तौर पर रहता है। दूसरा एजेंट रुद्र (अर्जुन रामपाल) है वो एक वेश्या (श्रुति हासन) के पास जाता है और धीरे-धीरे उसे उससे प्यार हो जाता है। तीसरी एजेंट ज़ोया (हुमा क़ुरैशी) है और चौथा असलम (आकाश दाहिया) है जो गोल्डमैन के ड्राइवर के तौर पर काम करता है और उसका भरोसा जीत लेता है। ज़ोया एक दिन कराची के आलीशान होटल में पहुंचती है जहां गोल्डमैन के बेटे और एक पाकिस्तानी क्रिकेटर जहांगीर की बेटी का आलीशान निकाह समारोह हो रहा होता है। काफी सुरक्षा होने के बावजूद चारों एजेंट गोल्डमैन को पकड़ने में लगभग कामयाब हो जाते हैं। लेकिन रुद्र जैसे ही उसे मारने वाला होता है वली खान उसे रोक देता है। क्योंकि उसका सपना है गोल्डमैन को ज़िंदा भारत ले जाना। इसी आपा-धापी में उनका प्लान फेल हो जाता है और गोल्डमैन बच निकलता है। पाकिस्तान के सुरक्षा अधिकारी चारों एजेंट्स के पीछे पड़ जाते हैं। चारों की हैरानी का ठिकाना नहीं रहता जब भारत सरकार भी ये मानने से इनकार कर देती है कि ये उनके एजेंट्स हैं।
## कलाकार
* अर्जुन रामपाल - कैप्टन रुद्र प्रताप सिंह 
* इरफ़ान ख़ान - वली खान
* हुमा क़ुरैशी - ज़ोया रहमान
* ऋषि कपूर - गोल्डमैन 
* श्रुति हासन - सुरैया
* श्रीस्वरा - वली खान की पत्नी
* नास्सर - रॉ प्रमुख अश्विनी राव
* संदीप कुलकर्णी - अतुल मिश्रा
* के के रैना - जनरल रजा
* चन्दन रॉय सन्याल - गोल्डमैन का भतिजा
* आकाश दाहिया - असलम
* द्विज - वली खान का पुत्र
* इमरान हासनी - सलीम पठान
* निसार खान - नियाज़ अहमद
* मर्यम ज़कारिया

## संगीत

फ़िल्म का संगीत 28 जून 2013 को जारी किया गया और यह शंकर-एहसान-लॉय द्वारा निर्देशित है।

## सन्दर्भ

## बाहरी कड़ियाँ

* 
*
*
* आधिकारिक ट्विटर प्रोफाइल
* बीबीसी हिन्दी पर कोमल नाहटा की फ़िल्म समीक्षा: डी-डे

श्रेणी:2013 में बनी हिन्दी फ़िल्म
थीसियस का जहाज

**थीसियस का जहाज** जिसे **थीसियस का विरोधाभास** भी कहा जाता है, एक विरोधाभास है जो यह सवाल उठाता है कि क्या कोई वस्तु जिसके सभी घटकों को प्रतिस्थापित किया गया हो, मौलिक रूप से वही वस्तु रहती है? इस विरोधाभास को सबसे पहले पहली शताब्दी के उत्तरार्ध में प्लूटार्क द्वारा थीसियस का जीवन में दर्ज किया गया था। प्लूटार्क पूछता है कि यदि किसी जहाज के सभी लकड़ी के भागों को दूसरे लकड़ी के भागों से बदल दिया जाये तो क्या, तब भी यह जहाज वही पहले वाला जहाज बना रहेगा? 

प्लूटार्क के लेखन से पूर्व इस विरोधाभास की चर्चा प्राचीन दार्शनिकों जैसे कि हेराक्लीटस, सुकरात और प्लूटो ने और अभी हाल के दार्शनिक जैसे कि थॉमस होब्स और जॉन लोके ने अपने लेखों में की है। इस विरोधाभास के कई प्रकार हैं, विशेष रूप से "दादा की कुल्हाड़ी" और ब्रिटेन का "ट्रिगर की झाड़ू" हैं। यह विचार प्रयोग "दार्शनिकों के लिए एक मॉडल" है, कुछ कहते हैं, "यह वही बना रहेगा," तो कुछ मानते हैं कि, "यह वही नहीं बना रहेगा"।
## सन्दर्भ

श्रेणी:दर्शन
आचार्य महाप्रज्ञ

**आचार्य श्री महाप्रज्ञ** (14 जून 1920 – 9 मई 2010) जैन धर्म के श्वेतांबर तेरापंथ के दसवें आचार्य थे। महाप्रज्ञ एक संत, योगी, आध्यात्मिक,दार्शनिक, अधिनायक,आचार्य, लेखक, वक्ता और कवि थे।
उनकी बहुत पुस्तकें और लेख उनके पूर्व नाम मुनि नथमल के नाम से प्रकाशित हुई।

उन्होंने दस वर्ष की आयु में जैन संन्यासी के रूप में विकास और धार्मिक प्रतिबिंब का जीवन आरम्भ किया। महाप्रज्ञ ने अणुव्रत आंदोलन में मुख्य भूमिका निभाई जो गुरु आचार्य तुलसी ने 1949 में आरम्भ किया था और 1995 के आंदोलन में स्वीकृत अधिनायक बन गए। आचार्य महाप्रज्ञ ने 1970 के दशक में अच्छी तरह से नियमबद्ध प्रेक्षा ध्यान तैयार किया और शिक्षा प्रणाली में "जीवन विज्ञान" का विकास किया जो छात्रों के संतुलित विकास और उसका चरित्र निर्माण के लिए प्रयोगिक पहुँच है।

## जीवन
आचार्य महाप्रज्ञ का जन्म हिन्दू तिथि के अनुसार विक्रम संवत 1977,  आषाढ़ कृष्ण त्रयोदशी को राजस्थान के टमकोर नामक गाँव में हुआ था। उनके पिता का नाम तोलाराम तथा माता का नाम बालू था।  आचार्य महाप्रज्ञ का बचपन का नाम नथमल था। उनके बचपन में पिता का देहांत हो गया था।  माँ बालू ने उनका पालन-पोषण किया। उनकी माँ धार्मिक प्रवृत्ति की महिला थी। इस कारण उन्हें बचपन से ही धार्मिक संस्कार मिले थे। 

विक्रम संवत 1987, माघ शुक्ल की दशमी (29 जनवरी 1931) को उन्होंने दस वर्ष की आयु में अपनी माता के साथ तेरापंथ के आचार्य कालूगणी से  दीक्षा ग्रहण की। 

आचार्य कालूगणी की आज्ञा से मुनि तुलसी जो आगे चल कर आचार्य कालूगणी के बाद तेरापंथ के नौवें आचार्य बने, के मार्गदर्शन में दर्शन, न्याय, व्याकरण, मनोविज्ञान, ज्योतिष, आयुर्वेद आदि का  तथा  जैन आगम, बौद्ध ग्रंथों, वैदिक ग्रंथों तथा प्राचीन शास्त्रों का गहन अध्ययन किया था।  वे संस्कृत भाषा के आशु कवि थे।

आचार्यश्री तुलसी ने महाप्रज्ञ (तब मुनि नथमल) को पहले अग्रगण्य एवं विक्रम संवत 2022 माद्य शुक्ला सप्तमी (ईस्वी सन् 1965) को हिंसार में निकाय सचिव नियुक्त किया। आगे चल कर उनकी प्रज्ञा से प्रभावित होकर आचार्य तुलसी ने उन्हें महाप्रज्ञ की उपाधि से अंलकृत किया। तब से उन्हें महाप्रज्ञ के नाम से जाना जाने लगा।

विक्रम संवत 2035 राजलदेसर (राजस्थान) मर्यादा महोत्सव के अवसर पर आचार्यश्री तुलसी ने विक्रम संवत 2035 को राजस्थान के राजलदेसर में  उन्हें अपना उत्तराधिकारी घोषित किया। और महाप्रज्ञ युवाचार्य महाप्रज्ञ हो गए।
 
विक्रम संवत 2050 में राजस्थान के सुजानगढ़ में आचार्य तुलसी ने अपने आचार्य पद का विर्सजन कर दिया और युवाचार्य महाप्रज्ञ को आचार्य नियुक्त किया। और वे तेरापंथ के दसवें आचार्य बने।

## इन्हें भी देखें
* साध्वी कनकप्रभा

## सन्दर्भ

## बाहरी कड़ियाँ
*जैन श्वेताम्बर तेरापंथ का अधिकारिक जालस्थल

श्रेणी:1920 में जन्मे लोग
श्रेणी:२०१० में निधन
श्रेणी:जैन आचार्य
३ निन्जास: हाई नून ऐट मेगा माउंटेन

**३ निन्जास: हाई नून एटी मेगा माउंटेन** (अंग्रेज़ी: **[[:en:3 Ninjas: High Noon at Mega Mountain|3 Ninjas: High Noon at Mega Mountain]]**) एक १९९८ है अमेरिकी-जापानी मार्शल आर्ट फिल्म और चौथा और अंतिम किस्त में ३ निन्जास मताधिकार। हाई नून एटी मेगा माउंटेन मूल अभिनेताओं के अभिनय किया केवल तीन
और था द्वारा निर्देशित शॉन मकनम्र। इस किस्त के लिए लौट पिछली फिल्मों से बाल कलाकारों से कोई नहीं। फिल्म घरेलू अमेरिका $ 375,805 की कमाई की, अब तक का यह मताधिकार का कम से कम लाभदायक बनाने। यह में फिल्माया गया था डेनवर, कोलोराडो में एलित्च गार्डन एम्यूजमेंट पार्क, संयुक्त राज्य अमेरिका में।

## सारांश
निंजा भाइयों, "रॉकी", "कोल्ट" और "तुम तुम", करने के लिए जाना मेगा माउंटेन एम्यूजमेंट पार्क वे अपने टीवी मूर्ति सुपरस्टार मिलने की उम्मीद है जहां दावे ड्रैगन। लेकिन तीन लड़कों मज़ा है, जबकि मेड्यूसा लोथार जोंग और उसके आदमियों पार्क को बंधक बना लेते हैं। उन्होंने 10 करोड़ डॉलर की फिरौती की मांग करते हैं। डाकुओं ने कब्जा कर लिया अपने पसंदीदा स्टार को देख कर, तीन निन्जास के अपने नायक और अन्य बंधकों को बचाने के लिए उनके दुर्जेय शक्तियों को एकजुट करके हमले पर जाना...

## कास्ट

### हिन्दी डबिंग कर्मचारी
* डब वर्ष रिहाई: ????
* मीडिया: ????
* द्वारा निर्देशित: ????
* अनुवाद: ????
* समायोजन: ????
* उत्पादन: ????
* डबिंग मीडिया रिलीज: ????

## सन्दर्भ

## बाहरी कड़ियाँ
* 

श्रेणी:फ़िल्म
फ्लेवर (कण भौतिकी)

कण भौतिकी में, **फ्लेवर** या **आस्वाद** मानक मॉडल में परिभाषित मूलभूत कणों (या तो क्वार्क या लेप्टॉन) के विभिन्न प्रकारों को निर्दिष्ट करता है।

"फ्लेवर" शब्द का सर्वप्रथम प्रयोग 1968 में हैड्रॉनों के क्वार्क मॉडल में किया गया था।

## सन्दर्भ

श्रेणी:संरक्षण के नियम
X (आवेश)

कण भौतिकी में, **X-आवेश** (अथवा साधारणतया ***X***) SO(10) महा एकीकृत सिद्धांत से सम्बध एक संरक्षित क्वान्टम संख्या है।

*X* बेरिऑन संख्या *B* और लेप्टॉन संख्या *L* के अन्तर (''B'' − ''L'') से सम्बंधित है और दुर्बल हाइपर आवेश *Y*W से निम्न संबंध है: 
:X = 5(B - L) - 2Y_W \,.

## ये भी देखें
* मानक मॉडल (गणितीय सूत्रीकरण)
* नोथेर प्रमेय
* X और Y बोसॉन

## टिप्पणी

श्रेणी:कण भौतिकी
श्रेणी:नाभिकीय भौतिकी
श्रेणी:मानक मॉडल
कुनान पोशपोरा वाकिया

**कुनान पोशपोरा वाकिया** इंडियन फौज पर लगा एक इल्ज़ाम है, जिस के मुताबिक भारतीय फौजीयों की एक टुकड़ी ने 1991 में जम्मू-कश्मीर के कुनान और पोशपोरा नाम के दो गावों के औरतों के साथ गैंगरेप कीये थे। सब से छोटी रेप विकटिम की उम्र सिर्फ 14 साल थी। पुलिस FIR में 23 औरतों ने अपने साथ रेप कीये जाने की शिकायत दर्ज करवायी थी। 2007 में 40 औरतें जम्मू-कश्मीर ह्युमन राइटस कमीश्न के पास इनसाफ की गुहार ले कर पहुँची थी। फौज और सरकार इस इल्ज़ाम को बेबुनियाद बताते हैं, जबकि घटना पर पहुँचने वाले पहिले सरकारी अफसर और उस वक्त के कुपवाड़ा के डिपटी कमीश्नर S M यासिन अपनी रिपोर्ट में लिखते हैं कि फौज ने "दरिंदो की तरह सलूक कीया था।"

## वाकिया

1991 की फरवरी की एक रात को भारतीय फौज की 68 ब्रीगेड की 4 राजपुताना राइफलस के जवान गश्त करते हूये कुनान और पोशपोरा के गावों में पहुँचे। वहां उन्होने दोने गावों के मरदों को कुनान के दो घरों में बंद कर दिया और वहां की औरतो के साथ रेप कीये। इल्ज़ाम लगाने वाली सब से बज़ुर्ग औरत 70 साल और सब से जवान औरत सिर्फ 14 साल की थी। वाकिये से कुछ दिन बाद तक किसी को गाँव से बाहर नही आने दीया गया। इस लिये रेप की इस घटना की FIR दो हफ़ते बाद 8 मार्च को लिखवायी गयी।

## जाँच

उस वक्त के कुपवाड़ा के डिपटी कमीश्नर S M यासिन कुनान पहुँचने वाले पहिसे सरकारी मुलाज़िम थे। उन्होने उस वक्त के कश्मीक के डिविजन कमिश्नर वजाहत हबीबुल्ला को लिखी एक रिपोर्ट में कहा कि वह इस ज़ियादती को काले अक्षरों में उतारते हुये शरमसार थे। हबीबुल्ला ने एक हफ़ते से ज़्यादा वक्त तक कोई जवाब नही दिया। फिर हबीबुल्ला ने गांवो का दौरा कीया और एक गुप्त रिपोर्ट लिखी जिस में उन्होने कहा कि रेप के इल्ज़ाम संदेहात्मक और बड़ा-चड़ा कर बताये लगते हैं। बाद में डिफैंस मिनिसट्री ने सच मालूम करने के लिये एक जाँच कमीश्न भेजा। उस वक्त के प्रैस काउंसिल के प्रैज़ीडैंट B G वेरगीज़ जाँच कमीश्न के चेअरमैन थे। उन्होने कहा कि यह रेप का इल्ज़ाम दहश्तगरद ग्रुप और उनके सहयोगियों की तरफ से बनाया गया एक बहुत बड़ा धोखा है।

## असर

### तालीम पर

वाकिये ने कुनान और पोशपोरा के गांवो पर बहुत बुरा असर छोड़ा है। 21 जुलाई 2013 को *The Indian Express* में छपी एक रिपोर्ट इस बात को दसतावेज़ करदी है कि विकटिमों के परिवारवालों को बिरादरी से बेदख्ल कर दिया गया है। वाकिये के 22 सालों के दौरान सिर्फ दो सटुडैंट यूनिवरसिटी में पहुँचे हैं। बहुत से विद्यार्थी 8वीं जमात के बाद कुपवाड़ा और त्रेगाम के गांवो के लोगों के ताने और कटाक्ष बोल सुनने की बजाये सकूल छोड़ना पंसद करते है। दोनों गावों में सिर्फ एक सरकारी सकूल है जो 8वीं कलास तक तालीम देता है।

### विवाह

जो परिवार इस वाकिये से बेदाग़ बाहर आये थे, वह विकटिमों के परिवारों के साथ बातचीत नही करते। मां-बाप कहते हैं कि बच्चों की शादी करने बहुत मुश्किल है। कम से कम एक परिवार ने अपनी 16 सालों की बेटी को 50 बरसीय तीन बच्चों के रंडे बाप के साथ विवाहने की बात कबूली है क्योंकि गाँव में से कोई भी जवान लड़का आगे नही आया और वाकियो के बाद गांव के बाहर ने दुल्हा दरयाफत करना नामुमकिन था।

### डर का माहौल

गांव वालों ने 2007 में इनसाफ पाने के लिये कुनानपोशपोरा कोआरडीनेशन कमेटी (KCC) बनायी। KCC के हैड 70 सालों का ग़ुलाम अहमद दर हैं। उन्होने जुलाई 2013 में *The Indian Express* को बताया कि अगर कोई रिपोर्टर या ह्युमन राइटस कमीश्न का बंदा इन के गांव में आता है तो पुलिसवाले और IB के लोग पीछे-पीछे आ जाते हैं। अख़बार के मुताबिक गांवो के लोग मुस्सल चौकस रहते हैं, क्या पला सादे कपड़ों में कोई पुलिसवाला या जासूस ही ना हौ।

## हवाले


श्रेणी:भारतीय सेना
चरघातांकी क्षय

अंगूठाकार|400px|चरघातांकी क्षय से गुजरने वाली एक राशी। क्षय नियतांक का मान जितना अधिक होगा राशी का मान उतना ही तेजी से कम होगा। उपरोक्त ग्राफ में x को 0 से 5 तक परिवर्तित करने पर समबंधित क्षय नियतांक (λ) के 25, 5, 1, 1/5 और 1/25 के क्षय जो दिखाया गया है।
एक राशी को **चरघातांकी क्षय** के रूप में अध्ययन किया जायेगा यदि राशी अपनी वर्तमान मान के अनुक्रमानुपाती कम हो रही है अर्थात इसके मान की कम होने की दर इसके वर्तमान मान के अनुक्रमानुपाती है। गणितीय रूप में उपरोक्त कथन को निम्न अवकल समीकरण द्वारा व्यक्त किया जा सकता है, जहाँ *N* मात्रा है और λ (लैम्डा) एक धनात्मक संख्या है जिसे **क्षय नियतांक** कहते हैं:

:\frac{dN}{dt} = -\lambda N.

उपरोक्त समीकरण का हल निम्न है:
चरघातांकी परिवर्तन की दर
:N(t) = N_0 e^{-\lambda t}. \,

यहाँ *N(t)* समय *t* पर मात्रा है और *N<sub>0</sub> = N(0)* इसका *t*=0 पर अर्थात प्रारम्भिक मान है।
## क्षय की मापन दर
### माध्य आयु
यदि समय *t* पर निकाय में क्षयित तत्व की मात्रा *N(t)* किसी निश्चित समुच्चय में विविक्त तत्वों की संख्या है, तब उस समय का माध्य मान कलित करना सम्भव है जिसमें तत्व समुच्चय में रहता है। इस समय को *माध्य आयु* (अथवा साधारणतया *आयुकाल* अथवा *जीवनकाल*) कहा जाता है, इसे τ से निरूपित किया जाता है और यह प्रदर्शित किया जा सकता है कि यह क्षय दर λ, से निम्न प्रकार सम्बंध होती है:
:\tau = \frac{1}{\lambda}.

माध्य आयु (जिसे चरघातांकी कालांक भी कहा जाता है) को "एकक समय" के रूप में भी देखा जाता है, क्योंकि हम चरघातांकी क्षय दर समीकरण को क्षय नियतांक λ के स्थान पर माध्य आयु, τ द्वारा भी लिखा जा सकता है:
:N(t) = N_0 e^{-t/\tau}. \,
यहाँ हम देख सकते हैं कि τ वह समय है जब राशी की कुल मात्रा *[[e (गणितीय नियतांक)|1/e = 0.367879441]]* तक कम हो जाती है।

उदाहरण के लिए, यदि प्रारम्भिक मान, *N(0)* = 1000 है तो समय τ, पर इसका मान *N*(τ) = 368 होगा।

एक इसी तरह की राशी तब प्राप्त होती है जब आधार e के स्थान पर 2 लिया जाता है। उस स्थिति में इसे "अर्ध-आयु" कहते हैं।
### अर्ध-आयु

अर्धायु काल, क्षय होते हुए किसी तत्त्व का वो काल होता है; जिसमें वो तत्त्व मूल मात्रा से आधा हो जाये। इसे उस तत्त्व की *[[अर्धायु काल|अर्ध-आयु]]* कहा जाता है और प्रतीक *t*1/2 से निरूपित किया जाता है। अर्ध-आयु को माध्य आयु अथवा क्षय नियतांक के व्यंजकों के रूप में लिखा जा सकता है:

:t_{1/2} = \frac{\ln (2)}{\lambda} = \tau \ln (2).

समीकरण को 2 के आधार में लिखने पर:

:N(t) = N_0 2^{-t/t_{1/2}}. \,

अतः पदार्थ की 2−1 =&nbsp;1/2 मात्रा शेष रहती है।

अतः माध्य आयु \tau, आर्ध-आयु को 2 के प्राकृत लघुगणक से भाजित करने पर प्राप्त होती है, अर्थात:

: \tau = \frac{t_{1/2}}{\ln 2} \approx 1.44 \cdot t_{1/2}.

उदाहरण के लिए -
1.पोलोनियम-210 की अर्ध-आयु 138 दिन है और इसकी माध्य आयु 200 दिन है।
2. रेडियम का अर्द्ध आयु काल 1600 वर्ष है और इसका औसत आयु काल 2319 वर्ष है।

## अवकल समीकरण का हल
जो समीकरण चरघातांकी क्षय को निरूपित करती है निम्न प्रकार लिखी जाती है
:\frac{dN}{dt} = -\lambda N
या, पुनर्विन्यासित करने पर,
:\frac{dN}{N} = -\lambda dt.

समाकलित करने पर
:\ln N = -\lambda t + C \,
जहाँ C समाकलन नियतांक (समाकलन-अचर) है अतः
:N(t) = e^C e^{-\lambda t} = N_0 e^{-\lambda t} \,
जहाँ अन्तिम प्रतिस्थापन, *N*0 = *e**C*, को समीकरण में *t* = 0 द्वारा प्राप्त किया गया है, *N*0, *t* = 0 पर पदार्थ की मात्रा है।
## ये भी देखें
* चरघातांकी फलन
* चरघातांकीय वृद्धि (एक्सपोनेन्शियल ग्रोथ)
* रेडियोसक्रिय क्षय

## सन्दर्भ
कोलम्बस-पूर्व युग

**कोलम्बस-पूर्व युग** उत्तर, मध्य व दक्षिण अमेरिका के उन सभी ऐतिहासिक दौरों को कहते हैं जो इन क्षेत्रों में यूरोपी प्रभाव पड़ने से पहले गुज़रे। यह युग इन महाद्वीपों में पाषाण युग में मनुष्यों के सर्वप्रथम दाख़िल होने से लेकर आधुनिक युग की शुरुआत में यूरोपी उपनिवेशों की स्थापना तक विस्तृत था। तब यहाँ पर अमेरिका के मूल आदिवासी लोग ही रहा करते थे। कुछ क्षेत्रों में यह क़बीलाई ख़ानाबदोश जीवनियाँ व्यतीत करते थे लेकिन अन्य जगहों पर इनके आज़तेक साम्राज्य और इन्का साम्राज्य जैसे विस्तृत और समृद्ध राज्य भी पनपे थे। सन् १४९२ में क्रिस्टोफ़र कोलम्बस की खोजयात्रा के बाद अमेरिकी महाद्वीपों पर यूरोप का ज़बरदस्त प्रभाव पड़ा जिसमें अधिकतर क्षेत्रों पर यूरोपीय सामाजिक, धार्मिकि, राजनैतिक और सैनिक क़ब्ज़ा हो गया और कई स्थानों पर तो मूल आदिवासी समुदाय हमेशा के लिये विलुप्त हो गए और वहाँ यूरोपीय मूल के लोग बसने लगे।

## इन्हें भी देखें
*अमेरिका के मूल आदिवासी

## सन्दर्भ


श्रेणी:कोलम्बस-पूर्व युग
श्रेणी:अमेरिकी आदिवासियों का इतिहास
श्रेणी:ऐतिहासिक युग
दुर्बल हाइपर आवेश

अंगूठाकार|दुर्बल हाइपर

कण भौतिकी में **दुर्बल हाइपर आवेश** एक संरक्षित क्वांटम संख्या है जो विद्युत आवेश और दुर्बल समभारिक प्रचक्रण के तृतीय घटक में संबंध स्थापित करता है तथा प्रबल अन्योन्य क्रियाओं के समभारिक प्रचक्रण के लिए गेल-मान-निशिजमा सूत्र (Gell-Mann–Nishijima formula) के समान होता है (जो संरक्षित नहीं रहता)। इसे अक्सर *Y*W द्वारा निरूपित किया जाता है और यह गेज सममिति (gauge symmetry) U(1) के समान होत है।

## परिभाषा
यह दुर्बल-विद्युत गेज समूह के U(1) घटक का जनक है, SU(2)xU(1) और इसका सहायक क्वान्टम क्षेत्र *B*, दुर्बल-विद्युत क्वान्टम क्षेत्र *W<sup>3</sup>* के साथ मिश्रित होते हैं जिससे प्रेक्षित *Z<sup>0</sup>* गेज बोसॉन एवं क्वांटम विद्युतगतिकी का फोटॉन निर्मित कर सकें।

दुर्बल हाइपर आवेश को सामान्यतः *Y<sub>W</sub>* लिखा जाता है और निम्न प्रकार परिभाषित किया जाता है:

:\qquad Q = T_3 + {Y_W \over 2}
जहाँ *Q* मूल आवेश की इकाई में विद्युत आवेश है तथा *T<sub>3</sub>* दुर्बल समभारिक प्रचक्रण का तृतीय घटक है। दुर्बल समभारिक प्रचक्रण पुनर्निर्मित करने पर निम्न प्रकार लिखा जा सकता है:
:\qquad Y_W = 2(Q - T_3)

टिप्पणी: कभी-कभी दुर्बल हाइपर आवेश को इस प्रकार मापक्रमित किया जाता है कि 
:\qquad Y_W = Q - T_3
हालांकि इसका न्यूनतम उपयोग होता है।
## बेरिऑन और लेप्टॉन संख्या
दुर्बल हाइपर आवेश बेरिऑन संख्या - लेप्टॉन संख्या से निम्न प्रकार सम्बंधित होता है:

:X + 2Y_W = 5(B - L) \,

जहाँ X गट-सहायक संरक्षित क्वान्टम संख्या है। चूँकि दुर्बल हाइपर आवेश भी संरक्षित है जिसका तात्पर्य यह है कि मानक मॉडल और इसके प्रमुख विस्तारित मॉडलों में बेरिऑन संख्या और लेप्टॉन संख्या का अन्तर भी संरक्षित रहता है।

### न्यूट्रॉन क्षय
: &rarr;  +  + 

अतः न्यूट्रॉन क्षय बेरिऑन संख्या B और लेप्टॉन संख्या L को पृथक्तः संरक्षित रखता है, इसलिए इनका अन्तर B-L भी संरक्षित रहता है।

### प्रोटॉन क्षय
प्रोटॉन क्षय विभिन्न महा एकीकृत सिद्धांतों द्वारा प्रागुक्त (पूर्वानुमानित) किया जाता है।
: &rarr;  +  &rarr;  + 2

अतः प्रोटॉन क्षय में भी B-L संरक्षित रहता है, यद्यपि यहाँ दोनों बेरिऑन संख्या और लेप्टॉन संख्या अलग-अलग संरक्षित नहीं रहते।

## ये भी देखें
* मानक मॉडल (गणितीय सूत्रीकरण)
## सन्दर्भ

श्रेणी:कण भौतिकी
श्रेणी:नाभिकीय भौतिकी
श्रेणी:मानक मॉडल
कुल कोणीय संवेग क्वांटम संख्या

क्वांटम यांत्रिकी में **कुल कोणीय संवेग क्वांटम संख्या*** [[उपपरमाण्विक कण|कण]] के कुल [[कोणीय संवेग]] का प्राचल होता है जो इसके [[कोणीय संवेग प्राचल|कक्षीय कोणीय संवेग]] और नैज कोणीय संवेग (जिसे प्रचक्रण कहते हैं) के संयोजन से प्राप्त होता है।

यदि *'s** कण का प्रचक्रण कोणीय संवेग और **ℓ** इसका कक्षीय कोणीय संवेग सदिश है तो कुल कोणीय संवेग **j** निम्न होगा

:<math>\mathbf j = \mathbf s + \boldsymbol {\ell} </math>

इससे सम्बध क्वांटम संख्या **मुख्य कुल कोणीय संवेग क्वांटम संख्या** ''j'' है। इसके मान निम्न परास में हो सकते हैं जहाँ वो पूर्णांक स्तरों में ही जा सकते हैं:

:<math>|\ell - s| \le j \le \ell + s</math>

जहाँ ''ℓ'' [[दिगंशी क्वांटम संख्या]] (कक्षीय कोणीय संवेग प्राचल) है और ''s'' [[प्रचक्रण क्वांटम संख्या]] (प्रचक्रण प्राचल) है।

कुल कोणीय संवेग सदिश **j** और कुल कोणीय संवेग क्वांटम संख्या ''j'' के मध्य संबंध निम्न सामान्य संबंध द्वारा दिया जाता है ([[कोणीय संवेग क्वांटम संख्या]] देखें) 

:<math> \Vert \mathbf j \Vert = \sqrt{j \, (j+1)} \, \hbar</math> 

सदिश का ''z''-घटक निम्न प्रकार दिया जाता है

:<math>j_z = m_j \, \hbar</math>

जहाँ ''m<sub>j</sub>'', **द्वितीयक कुल कोणीय संवेग क्वांटम संख्या*' है। इसकी परास &minus;*j* से +*j* तक एक के अन्तर से सभी मान होते हैं। इस प्रकार यह 2*j* + 1 भिन्न मान जनित करता है जिन्हें *m*<sub>*j'' से निरूपित करते हैं।

## ये भी देखें
* मुख्य क्वांटम संख्या
* कक्षीय कोणीय संवेग क्वांटम संख्या
* चुम्बकीय क्वांटम संख्या
* प्रचक्रण क्वांटम संख्या
* कोणीय संवेग युग्मन
* सी–जी गुणांक

## सन्दर्भ
*

## बाहरी कड़ियाँ
* Vector model of angular momentum 
* LS and jj coupling 
श्रेणी:आण्विक भौतिकी
श्रेणी:घूर्णन सममिति
३ निन्जास किक बैक

**३ निन्जास किक बैक** (अंग्रेज़ी: **[[:en:3 Ninjas Kick Back|3 Ninjas Kick Back]]**) एक १९९४ अमेरिकी-जापानी अगली कड़ी है फिल्म ३ निन्जास के लिए। यह आलोचकों से ज्यादातर नकारात्मक समीक्षा प्राप्त किया। यह केवल है ३ निन्जास फिल्म एक वीडियो गेम अनुकूलन के साथ। पहले जारी होने के बावजूद ३ निन्जास क्नुच्क्ले अप, यह फिल्म वास्तव में एक वर्ष बाद में गोली मार दी थी। से मोरी के अंतिम नाम परिवर्तन **तनाका** से **शिनतारो** कोई स्पष्ट कारण के लिए इस फिल्म को मूल फिल्म से में। इस फिल्म के बाद किया गया था, हालांकि क्नुच्क्ले अप, यह पहले जारी किया गया था
क्नुच्क्ले अप कानूनी मुद्दों के कारण।

## सारांश
जब रॉकी, कोल्ट और तुम तुम उनकी टीम के साथ एक महत्वपूर्ण बेसबॉल खेल खेलना चाहिए, वे जापान में उनके दादा बचाव करने का फैसला। हालांकि बाद में वह जीता था एक चाकू में बहुत रुचि रखते हैं जो ठग द्वारा अपहरण कर लिया गया था एक मार्शल आर्ट्स टूर्नामेंट ५० साल पहले।

## कास्ट

### हिन्दी डबिंग कर्मचारी
* डब वर्ष रिहाई: ????
* मीडिया: ????
* द्वारा निर्देशित: ????
* अनुवाद: ????
* समायोजन: ????
* उत्पादन: ????
* डबिंग मीडिया रिलीज: ????

## सन्दर्भ

## बाहरी कड़ियाँ
* 

श्रेणी:अंग्रेज़ी फ़िल्में
श्रेणी:अमेरिकी फ़िल्में
श्रेणी:ब्रिटिश फ़िल्में
विचित्रता

कण भौतिकी में विचित्रता *S* कण का गुणधर्म है जिसे क्वान्टम संख्या के रूप उल्लिखित किया जाता है, जो प्रबल और वुद्युत चुम्बकीय अभिक्रियाओं, जो अतिअल्प कालावधि में घटित हो जाती हैं, में कणों के क्षय का वर्णन करने लिए काम में लिया जाता है। एक कण की विचित्रता निम्न प्रकार परिभाषित की जाती है:
:S = -(n_s - n_{\overline{s}})
जहाँ *n* विचित्र क्वार्कों () की संख्या को तथा *n* विचित्र प्रतिक्वार्कों () की संख्या को निरूपित करता हि।

पद *विचित्र* और *विचित्रता* क्वार्क के आविष्कार से पहले प्रेक्षित की गयी।

## सन्दर्भ

*
श्रेणी:कण भौतिकी
श्रेणी:भौतिक अवधारणा
२०१० यूईएफए चैंपियंस लीग फाइनल

**२०१० यूईएफए चैंपियंस लीग फाइनल** 2009-10 यूईएफए चैंपियंस लीग के विजेताओं को निर्धारित करने के लिए 22 मई 2010 शनिवार, सैंटियागो बर्नबू स्टेडियम, में खेला एक फुटबॉल मैच था। बल्कि यह परंपरागत बुधवार की तुलना में, एक शनिवार को खेला जाएगा अंतिम पहला चैंपियंस लीग था। मैच तिगुना, पहले इटली या जर्मनी से या तो किसी भी टीम के द्वारा प्राप्त कभी नहीं एक करतब पूरा करने के लिए बेयर्न म्यूनिख को 2-0 से हराने वाले इंटरनेजियोनल, से जीता था।

जीत 1964 और 1965 के बाद, इंटर मिलान को तीसरा यूरोपीय कप खिताब दिया था।

## फाइनल के लिए मार्ग

## मैच विस्तार

## सन्दर्भ

## बाहरी कड़ियाँ
* यूईएफए.कॉम
* आधिकारिक वेबसाइट
*2009–10 UEFA Champions League

श्रेणी:फुटबॉल
डारविन पर्वत (ऐन्डीज़)

**डारविन पर्वत** (अंग्रेज़ी: Mount Darwin, स्पेनी: Monte Darwin) तिएर्रा देल फ़ुएगो पर बीगल जलसंधि से उत्तर में स्थित एक पर्वत है। यह ऐन्डीज़ पर्वतमाला की कोरदियेरा डारविन उपशाखा का सदस्य है। शिस्ट पत्थरों के बने इस पहाड़ की ऊँची दक्षिणी ढलानों पर भीमकाय हिमानियाँ (ग्लेशियर) चलती हैं। किसी ज़माने में यह तिएर्रा देल फ़ुएगो का सबसे बुलन्द पर्वत समझा जाता था लेकिन अब यह ख़िताब 'शिप्टन पर्वत' (Monte Shipton) के अनौपचारिक नाम से बुलाए जाने वाले एक २,५८० मीटर (८,४६० फ़ुट) ऊँचा पहाड़ को जाता है।

## नामकरण
डारविन पर्वत का नाम ब्रिटिश नौसैनिक जहाज़ ऍचऍमऍस बीगल के कप्तान रॉबर्ट फ़िट्ज़रॉय ने १२ फ़रवरी १८३४ में चार्लस डारविन के २५वें जन्मदिन पर उस विख्यात वैज्ञानिक के सम्मान में रखा। डारविन इसी जलयान पर सफ़र करके दक्षिणी अमेरिका में अपने क्रमविकास (ऍवोल्यूशन) के सिद्धांतों के लिये अध्ययन करने आये थे। इस पर्वतीय नामकरण से एक वर्ष पहले यहीं पर एक हिमानी से टूटकर एक विशाल बर्फ़ की सिल्ली समुद्र में गिरी जिस से उनकी नावों को ख़तरा पड़ गया था। डारविन ने अपनी सूझबूझ से नावों को बचवाया था और इसलिए इसी पर्वत से दक्षिण में स्थित एक जलसंधि का नाम भी डारविन जलसंधि रखा गया था।

## इन्हें भी देखें
*ऐन्डीज़ पर्वत
*तिएर्रा देल फ़ुएगो

## सन्दर्भ


श्रेणी:चिली के पर्वत
श्रेणी:तिएर्रा देल फ़ुएगो
श्रेणी:ऐन्डीज़
नेशनल नॉलेज नेटवर्क

नेशनल नॉलेज नेटवर्क (राष्ट्रीय ज्ञान नेटवर्क अथवा एन॰के॰एन॰) ज्ञान से संबंधित संस्थानों के लिए एक एकीकृत उच्च गति नेटवर्क रीढ़ प्रदान कर देश के लिए एक बहु-गीगाबिट अखिल भारतीय नेटवर्क है। इसका उद्देश्य शिक्षा के क्षेत्र में अच्छा इन्टरनेट उपलब्द्ध करवाना है।

## परिचय
नेशनल नॉलेज नेटवर्क (राष्ट्रीय ज्ञान नेटवर्क) ज्ञान से संबंधित संस्थानों के लिए एक एकीकृत उच्च गति नेटवर्क रीढ़ प्रदान कर देश के लिए एक बहु-गीगाबिट अखिल भारतीय नेटवर्क है।

## बाहरी कड़ियाँ
सरकारी वेबसाइट
हेलन थॉमस

**हेलन थॉमस** (अगस्त 4, 1920 &ndash; जुलाई 20, 2013) एक अमेरिकी लेखिका, पत्रकार, अग्रणी महिला रिपोर्टर और व्हाइट हाउस प्रेस कोर की पहली महिला सदस्य थी। उन्होंने अमेरिकी राष्ट्रपति ड्वाइट आइज़नहावर से लेकर बराक ओबामा तक देश के विभिन्न राष्ट्रपतियों से संबंघित खबरों की दशकों तक कवरेज किया। इज़राइल-फलस्तीन संघर्ष के संबंध में उन्होंने विवादास्पद टिप्पणी की थी जिसके परिणामस्वरूप उन्हें जून 7, 2010 को पत्रकारिता छोड़नी पड़ी। थॉमस ने यूनाइटेड प्रेस और उसके बाद यूनाइटेड प्रेस इंटरनेशनल में 57 वर्षों तक काम किया। उन्होंने पहले एक संवाददाता के रूप में और बाद में व्हाइट हाउस के ब्यूरो मैनेजर के रूप में कार्य किया। वो व्हाइट हाउस कोरेसपोंडेंड ऐसोसिएशन की पहली महिला अध्यक्ष बनीं और उन्हें नेशनल प्रेस क्लब की पहली महिला अधिकारी और गिरीडिरोन क्लब की पहली महिला सदस्य भी बनी। जुलाई 20, 2013 को 92 वर्ष की आयु में हेलन थॉमस का निधन हो गया।

## सन्दर्भ

## बाहरी कड़ियाँ

* 
* 

श्रेणी:1920 में जन्मे लोग
श्रेणी:२०१३ में निधन
श्रेणी:अमेरिकी पत्रकार
२०११ यूईएफए चैंपियंस लीग फाइनल

**२०११ यूईएफए चैंपियंस लीग फाइनल** यूईएफए चैंपियंस लीग के 2010-11 सत्र के विजेता का फैसला किया है कि लंदन के वेम्बली स्टेडियम में 28 मई 2011 पर खेला एक फुटबॉल मैच था. अंतिम स्पेन के बार्सिलोना और इंग्लैंड की मैनचेस्टर यूनाइटेड, बार्सिलोना 2-0 से जीत लिया, जो रोम में आयोजित 2009 के फाइनल की पुनरावृत्ति द्वारा खेला गया था.

बार्सिलोना मैनचेस्टर यूनाइटेड को 3-1 से हरा कर यह मैच जीत लिया. इस प्रकार उनका चौथे यूरोपीय खिताब जीता.

## फाइनल के लिए मार्ग

## मैच विस्तार

## सन्दर्भ

## बाहरी कड़ियाँ
* यूईएफए.कॉम
* आधिकारिक वेबसाइट
*2010–11 UEFA Champions League
*2011 UEFA Champions League Final

श्रेणी:फुटबॉल